ઝૂલેલાલ પાર્ક બસ-સ્ટૉપ, ઘાટકોપર-ઈસ્ટ : ઘાટકોપર-ઈસ્ટમાં વિક્રાંત સર્કલ પાસે આર. બી. મહેતા રોડ પર આવેલું ઝૂલેલાલ પાર્ક બસ-સ્ટૉપ પર બસને ઊભી રહેવાની જગ્યા હોય કે ન હોય, પણ પ્રાઇવેટ ગાડીઓની ગેરકાયદે પાર્ક થયેલી લાંબી કતાર લાગેલી હોય છે. ટ્રાફિકના નિયમ અનુસાર બસ-સ્ટૉપની આજુબાજુના ૧૦૦ મીટરના અંતર સુધી એક પણ ગાડી પાર્ક થવી ન જોઈએ, પરંતુ નિયમની ઐસીતૈસી કરીને પ્રવાસીઓને ઊભા રહેવાની જગ્યા પર ગાડી પાર્ક થતી હોય છે જેને કારણે બીજા વાહનચાલકોએ પસાર થતી વખતે પાર્ક કરેલી ગાડીઓથી બચીને પસાર થવું પડે છે અને રાહદારીઓને ચાલવા માટે ગાડીઓ નડતરરૂપ બની જાય છે. આ રોડ ઈસ્ટર્ન એક્સપ્રેસ હાઇવેથી નજીક છે એથી સવાર-સાંજ ટ્રાફિક જૅમ હોય છે. એ બાબતે ટ્રાફિક-ડિપાર્ટમેન્ટ કોઈ ઍક્શન લેતો ન હોવાથી એનો ફાયદો ઉઠાવીને લોકો ગાડીઓ ગેરકાયદે પાર્ક કરતા હોય છે.